# Referat af Skævinge Vandværk a.m.b.a.’s generalforsamling

Onsdag den 11.04.2018, kl. 19.30

**Dagsorden:**

1. Valg af dirigent
2. Formandens beretning for året 01.01.2017-31.12.2017
3. Det reviderede regnskab for året forelægges til godkendelse
4. Budget og takstblad for det kommende regnskabsår fremlægges
5. Indkomne forslag: Ingen
6. Valg af bestyrelsesmedlemmer, suppleanter:
   1. Valg af bestyrelsesmedlemmer for 2 år:

Afgår: Henrik Rasmussen (modtager genvalg)

Afgår: Frank Jensen (modtager genvalg)

Afgår: Mogens Bay (modtager ikke genvalg)

* 1. Valg af bestyrelsessuppleant

Afgår: Lars Erik Jørgensen (modtager ikke genvalg)

1. Valg af revisor og revisorsuppleant:
   1. Valg af revisorer

Afgår: Claus Nielsen (modtager genvalg)

Afgår: Jens Sindberg (modtager genvalg)

1. Eventuelt

**Ad 1) Valg af dirigent**

Svend Elvius valgt.

Indkaldelse til generalforsamling foretaget korrekt

**Ad 2) Formandens beretning**

En ny forbruger er blevet tilsluttet – Meløsevej 27, så vi er nu i alt 1030 forbrugere.

Indeværende år 2017 blev udpumpet 119.319 m3. I 2016 blev udpumpet 123.268 m3

Blue Control: Sidste år fortalte formanden om den påbegyndte ombygning af styringerne på vandværket. Dette er nu færdigt og virker fint. Vi kan således nu hjemmefra overvåge vandværket, hver enkelt pumpe m.v.

Vi har i 2017 haft 1 vandbrud og en utæthed, anboringen ved Lions grise på Borupvej, samt vandbrud på Borupvej ved nr. 45, som forsynede 3 huse er nu udbedret efter tidens standarder.

Vandværket vil fremover elektronisk aflæse målerne hos forbrugerne ca. hver 3. måned, som en service til forbrugerne, idet der faktisk blev opdaget 6-7 utætheder alene i det forgange år, som kan give en stor udgift for den enkelte husstand. Utæthederne kan bl.a. skyldes løbende toiletter, utætte fjernvarmeunits osv.

Der blev i 2017 holdt 6 bestyrelsesmøder og formanden takkede for et godt samarbejde.

.

**Ad 3) Regnskabet**

Det reviderede regnskab blev fremlagt og godkendt.

Kassereren påpegede, at vi er det 3. billigste vandværk ud af 13 i Hillerød Kommune.

**Ad 4) Budget og takstblad for kommende regnskabsår**

Budget for 2018 blev fremlagt og godkendt

Vandprisen blev foreslået forhøjet med kr. 1,- fra kr. 4,- til kr. 5,- plus moms, da vandværket har kørt med mindre underskud nogle år m.v.

Takstbladet for 2018 blev godkendt af Hillerød Kommune i dec. 2017.

**Ad 5) Indkomne forslag**

Ingen

**Ad 6) Valg af bestyrelsesmedlemmer**

6.1 Henrik Rasmussen og Frank Jensen genvalgt for 2 år

Michael Sindberg nyvalgt for 2 år – velkommen til

6.2 Mogens Bay valgt som suppleant for 1 år

Tak til Lars Erik (Lasse) Jørgensen for et stort og godt arbejde i mange år !

**Ad 7) Vang af revisor og revisorsuppleant**

7.1 Claus Nielsen og Jens Sindberg genvalgt

**Ad 8) Eventuelt**

Brugerne opfordres til at undersøge deres husforsikringer m.v. i forhold til dækning ved vandbrud etc., da det potentielt kan blive en meget stor udgift.

Dirigenten takkede for god ro og orden og afsluttede generalforsamlingen.

11.04.2018

**Frank Jensen/referent Svend Elvius/dirigent**